Merkel za ta shugabanci CDU a karo na tara | Labarai | DW | 06.12.2016
Merkel za ta shugabanci CDU a karo na tara
Shugabar gwamnatin Jamus Angela Merkel ta yi nasarar kasancewa shugabar jam'iyyar CDU a karo na tara, wannan mataki dai na zuwa ne bayan da Merkel din ta jaddada kudurinta na kare shigowar baki a kasar.
A wani taron fidda gwani da jam'iyyar CDU ta gudanar a wannan Talata a birnin Essen da ke yammacin Jamus, Shugabar Gwamnati Angela Merkel ta samu kaso sama da 89 cikin 100 na kuri'un wakilai. To sai dai wannan shi ne karo na farko da Merkel din ta samu karancin kuri'u tun daga shekara ta 2000. Ana danganta rashin tasirin nata sosai ne da yadda ta kafe a kan kudurinta na bude wa 'yan gudun hijira kofofin kasar.
Zamanta shugabar jam'iyyar karo na tara na zama tabbacin karawa da sauran 'yan takarar da ke zawarcin shugabancin gwamnatin Jamus a babban zaben da ke tafe a shekara mai zuwa ta 2017. Wasu na ganin cewa nasarar Merkel din ta biyo bayan daukar matakan kaffa-kaffa a kan shigowar 'yan gudun hijira, da kuma bukatar da ta yi na haramta wa mata Musulmi rufe fuska da burka a wasu wurare.
Kwanan wata 06.12.2016
Rahotanni masu dangantaka Berlin, CDU, Christian Democratic Union, Christian Social Union (CSU), Jamus, Angela Merkel, Jam'iyyar Die Linke, Jam'iyyar The Greens, AfD
Muhimman kalmomi Merkel, Jamus, CDU, Burka
Permalink http://p.dw.com/p/2Tpze
Jamus: SPD za ta shiga shirin kafa gwamnati 07.12.2017
A cewar Schulz dai dole kasar ta Jamus ta kara samun karfi lamuranta su inganta, wannan shi ne burin da mambobin jam'iyyar ta SPD za su sanya a gabansu.
Merkel za ta tattauna da SPD da CSU 13.12.2017
Shugabar gwamnatin Jamus Angela Merkel na shirin ganawa da shugabannin jam'iyyar SPD da CSU domin tattauna batun kula wani sabon kawance don kafa gwamnati.